भागलपुर में ज्वेलरी शॉप पर काम करते युवक की जान गई, लोग बचाने की बजाए बनाते रहे वीडियो
Bihar Bhagalpur Jewellery Jewellery Store Employee Death Caught On Camera. Follow Bhagalpur Jewellery Shop Latest Video, News and Reports On Dainik Bhaskar (दैनिक भास्कर)
भागलपुर में एक युवक की काम करते-करते मौत हो गई। वह स्वर्ण व्यवसायी के यहां कारीगर था। दुकान के छज्जे पर बैठकर सोने की सफाई कर रहा था। इसी दौरान युवक अचानक बैठे-बैठे गिर गया। उसके हाथ-पैर कांपने लगे। थोड़ी ही देर में उसकी मौत हो गई।
युवक की मौत दुकान में लगे CCTV में कैद हो गई। वहीं दुकान में मौजूद लोग उसे छज्जे से नीचे उतारने की बजाए, मौत का फुटेज देखते रहे।
घटना बुधवार की शाम कोतवाली थाना क्षेत्र स्थित सोना पट्टी में एक दुकान में हुई। युवक की पहचान पिंटू कुमार (42) के रूप में हुई है।
बुधवार को पिंटू आभूषण दुकान में सोने चांदी से बने सामानों को साफ कर रहा था। अचानक उसे दिल का दौरा पड़ा, जिससे वह वहीं पर गिर पड़ा। इससे मौके पर ही उसकी मौत हो गई।
तस्वीरों में देखिए युवक कैसे काम करते-करते गिर पड़ा...
दो साल से काम कर रहा था
पिंटू कुमार कोलकाता का रहने वाला था। वो पिछले दो साल से स्वर्ण व्यवसायी विकेश कुमार की दुकान में काम करता था। वहीं, घटना के बाद मौके पर पहुंची पुलिस मामले की छानबीन में जुट गई है।
इस तरह की दूसरी खबर भी पढ़िए...
रामकथा के मंच पर मौत का VIDEO:संत के सम्मान में दोहा सुना रहे थे रिटायर्ड प्रोफेसर, हार्ट अटैक आया और आंखें बंद हो गईं
बिहार के छपरा से रामकथा के दौरान मंच संचालक की मौत का लाइव वीडियो सामने आया है। शनिवार को शहर के एक मंदिर में हनुमान जयंती समारोह हो रहा था। यूट्यूब पर इसकी लाइव स्ट्रीमिंग हो रही थी। इसी दौरान एक रिटायर्ड प्रोफेसर रणंजय सिंह मंच पर ही चक्कर खाकर गिर पड़े। अस्पताल ले जाने के दौरान उनकी मौत हो गई। डॉक्टरों ने हार्ट अटैक को प्रोफेसर की मौत का कारण बताया। पूरी खबर पढ़ने के लिए क्लिक करें।